CELEX: C2006/022/06
Language: et
Date: 2006-01-28 00:00:00
Title: Kohtuasi C-379/05: Eelotsusetaotlus, mille esitas Gerechtshof te Amsterdam  21. septembri 2005.  aasta määrusega kohtuasjas Amurta S.G.P.S. versus Inspecteur van de Belastingdienst/Amsterdam

28.1.2006   
            
            
               ET
            
            
               Euroopa Liidu Teataja
            
            
               C 22/3
            
         Eelotsusetaotlus, mille esitas Gerechtshof te Amsterdam 21. septembri 2005. aasta määrusega kohtuasjas Amurta S.G.P.S. versus Inspecteur van de Belastingdienst/Amsterdam
   (Kohtuasi C-379/05)
   (2006/C 22/06)
   Kohtumenetluse keel: hollandi
   Euroopa Ühenduste Kohus on saanud Gerechtshof te Amsterdami 21. septembri 2005. aasta määrusega kohtuasjas Amurta S.G.P.S. v. Inspecteur van de Belastingdienst/Amsterdam esitatud eelotsusetaotluse, mis saabus kohtukantseleisse 17. oktoobril 2005.
   Gerechtshof te Amsterdam küsib Euroopa Kohtult eelotsust järgmistes küsimustes:
   
               1.
            
            
               Kas Wet op de dividendbelasting 1965 (dividendimaksu reguleeriv seadus 1965) artiklis 4 sätestatud ning käesoleva määruse punktides 5.3.–5.5. kirjeldatud maksuvabastus koostoimes sama seaduse artiklis 4a sätestatud maksuvabastusega on vastuolus EÜ asutamislepingu kapitali vaba liikumise sätetega (artiklid 56–58, varem artiklid 73b–73d), kuna nimetatud maksuvabastust kohaldatakse üksnes Madalmaades ettevõtte tulumaksukohustuslastest aktsionäridele sooritatud või Madalmaades püsivat tegevuskohta omavatele välismaistele aktsionäridele sooritatud dividendi väljamaksetele, millele on kohaldatav Wet op de venootschapsbelasting 1969 (ettevõtte tulumaksu reguleeriv seadus 1969) artiklis 13 sätestatud osaluse maksuvabastus?
            
         
               2.
            
            
               Kas punktis 6.1. esitatud küsimusele vastamisel omab tähtsust asjaolu, kas sellise välismaise äriühingu või aktsionäri, kelle suhtes ei kehti Wet op de dividendbelasting 1965 artikkel 4, asukohariik annab sellele äriühingule või aktsionärile Madalmaade dividendimaksuks maksukrediiti (full credit)?